Victorie pentru Laurette! Vedeta se luptă de mult timp să dovedească tratamentele negre la care a fost supusă și acum a reușit. Vedeta a primit un verdict favorabil și nu își mai încape în piele de bucurie. Ce au hotărât judecătorii cu privire la agresorul vedetei.
Marian Tătic, individul care a fost găsit vinovat pentru agresarea lui Laurette într-un hotel din Centrul Vechi, a primit o condamnare la închisoare, în urma eforturilor persistente ale victimei de a obține dreptate. Decizia instanței a fost una clară: doi ani și șase luni de detenție pentru Tătic, împreună cu o amendă în valoare de 7.000 de euro, cu titlul de daune morale, ce trebuie plătită către Laurette.
Această poveste dramatică a avut un parcurs lung pentru Laurette. Ea a trebuit să meargă de nenumărate ori în fața instanței și să facă eforturi pentru a dovedi prin ce a trecut. În cele din urmă, perseverența sa a fost răsplătită când justiția a decis în favoarea ei.
Inițial, pedeapsa lui Marian Tătic fusese mult mai aspră: trei ani și opt luni de închisoare, plus o amendă mai mare, de 13.000 de euro, pentru daune morale. Totuși, agresorul a contestat verdictul și a făcut apel la decizia instanței. Ca urmare a acestui apel, pedeapsa sa a fost redusă.
În ceea ce privește acuzațiile aduse lui Tătic, Laurette a fost hotărâtă să își facă vocea auzită. Ea s-a prezentat la poliție și a relatat cu lux de amănunte episodul în care a fost sechestrată și agresată în camera de hotel. Cu sprijinul probelor video pe care le-a furnizat, anchetatorii au putut observa clar violența fizică la care a fost supusă victima.
Judecătorii au decis să îi impună acestuia o pedeapsă de doar 2 ani și șase luni de închisoare. De asemenea, suma pe care trebuie să o plătească Laurettei a ajuns acum la 7.000 de euro, ca daune morale. Mai mult decât atât, instanța a emis și un ordin de restricție, impunând o distanță de minim 150 de metri între agresor și victimă după eliberarea din închisoare.
Laurette a trecut prin clipe grele în urma agresiunii din partea lui Marius Tătic. Aceasta și-a exprimat dorința fermă ca justiția să își facă datoria și să aducă vinovații în fața răspunderii, după ce a fost supusă unor tratamente groaznice.
După ani de luptă și tensiune, Laurette a primit în sfârșit vestea mult așteptată: agresorul său va fi închis. Vedeta este mândră că a reușit să demonstreze că are dreptate și a scos la iveală fața unui om cu grave probleme de comportament.
După trei ani, mulatra se bucură de o victorie pe care și-a dorit-o foarte mult. A trecut, într-un final, de la calitatea de victimă, la cea de femeie puternică, ce se bucură că a trimis după gratii un monstru. A pierdut prieteni și multe oportunități, dar acum începe o nouă etapă a vieții sale.
"Știam că eu am dreptate din prima secundă în care a izbucnit acest scandal, însă în momentul în care ești victimă, ești și femeie și mai mult decât atât, persoană publică, atunci ești expusă la o rușine mediatică. Este o traumă, într-adevăr. M-am lupat cu acest om, aproape trei ani de zile, eu mi-am pierdut prieteni, cunoștiințe", a declarat Laurette, la Știrile Antena Stars.
După ce a primit vestea că agresorul Laurettei a fost condamnat la închisoare cu executare, avocatul său, Vlad Hosu, a făcut declarații despre această reușită. Bărbatul speră că Tătic își va asuma responsabilitatea și se va preda autorităților.
Chiar dacă pedeapsa acestuia a fost redusă semnificativ, Hosu consideră că justiția și-a făcut datotia, iar victima sa a obținut în cele din urmă o formă de dreptate. În cazul în care agresorul nu va merge de bunăvoie să se predea, va fi ridicat direct de acasă.
"Nu este o soluție care să spunem că ne mulțumește pe deplin. Chiar și în acest condiții, cu pedeapsa diminuată, considerăm că i s-a făcut dreptate lui Laurette. Astăzi, oarecum, într-un mod simbolic pentru agresiune împotriva unei femei, chiar în ziua de 8 martie, acest domn va merge, sperăm, să se predea.
Ori va merge să se predea, ori va fi ridicat de acasă de către poliție. Nu avem niște speranțe mari că banii aceștia se vor încasa, efectiv. Am considerat că pentru această lezare a demnității și a onoare a clientei mele, a fost nevoie să se formuleze și această constituire pe partea civilă", a spus avocatul Vlad Hosu.